title: http://www.osmanlicahavadis.com/%D9%A7-%D9%82%D8%A8%DB%95%D9%84%DB%8C-%D8%AC%D8%A7%D9%85%D8%B9-%D8%A2%D9%84%D9%85%D8%A7%D9%86%DB%8C%DB%95%D8%AF%DB%95-%DB%8C%D9%88%D9%83%D8%B3%D9%84%DB%8C%DB%8C%D9%88%D8%B1/
article: آلمانیەنڭ كولن كندندە آغستوس ۲۰۱٦دە تملی آتیلان اسلام طوپلومی ملی گوروشە ( ای گ م گ ) باغلی بروهل جامعسینڭ قبا انشاآتی تماملاندی .
  سلچوقلی ایلە عثمانلی معماریسندن ایزلر طاشییان و بری بیوك ، آلتیسی كوچك اولمق اوزرە طوپلام ٧ قبەسی بولونان جامعنڭ ، گلەجك ییل رمضان آیندە عبادتە آچیلمسی پلانلانییور .
  ای گ م گ بروهل جامعسی جمعیت باشقانی عثمان دوزگون ، آآ مخابرنە یاپدیغی آچیقلامەدە ، جامعنڭ گرك طیش گركسە ایچ معماریسندە عثمانلی خط صنعتندن أورنكلر یر آلاجغنی ، ٧۰۰ مترە قارەلك طیش جبهە ایزولاسیونینڭ ایسە أوزل اولارق فیرینلانان چورە دوستی بر فایانس قاپلامە ایلە تماملاناجغڭی سویلەدی .
  دوزگون ، " طوپلام بیڭ ۲۰۰ مترە قارە قپالی آلانی اولاجق جامعمز بیتدیگندە ، عین آندە بیڭ كیشی عبادت ایدەبیلەجك . ۱٦٥ آراچلق پارق یری ، ۱۰ درسلك ، سپور و قونفرانس صالونلری ، بایان و گنچلك لوقاللرینڭ یر آلاجغی قومپلكسی اكسیكسز بر كلیە شكلندە پلانلادق . " دیدی .
  قبا انشاآتی بیتن جامع ایچون شو آنا قدر بر میلیون آورو پارە خرجاندیغنی آقتاران دوزگون ، خیر سور جماعتڭ یاردیملریلە انشاآتی سورن جامع ایچون هنوز هیچ بر بانقە قرەدیسی قوللانمادقلرینی وورغولادی .
  بروهلدە آلمان طوپلومیلە سوردیردكلری ایش برلگنڭ میوەسنی بو جامعیلە آلدقلرینی افادە ایدن دوزگون ، " جامع انشاآت رخصتی آلمەمزدە بِالذات بولگە والیمز مایقیل *كرزبرگ* ، بلدیە باشقانمز *دیأتر فرأیتاغ* یاردیمجی اولوب جامعیی یاپمەمز قونوسندە بزی جسارتلندیردی . جامعمز أسكی بناسندە حالاً هر ملتدن مسلمانە خدمت ایتمەیە دوام ایدییور . طوپلام اوچ ییل سورەجك انشاآت صوڭندە جامعمزی أوڭمزدەكی ییلڭ رمضان آیندە آچمەیی پلانلییورز . " افادەلرینی قوللاندی .
  خیر سور بر ترك ایش آدامینڭ جامعنڭ منارەسی ایلە پنجرەلرینڭ یاپیم مالیتنی أوستلندیگنی دیلە گتیرن دوزگون ، جامعنڭ قالان اینجە انشاآتی ایچون خیر سورلرڭ یاردیملرینی بكلەدكلرینی سوزلرینە اكلەدی .
  آلینتی(aa)
  https://www.aa.com.tr/tr/dunya/7-kubbeli-cami-almanyada-yukseliyor/1158055